2017. gada Rīkojums Nr.

Rīgā (prot. Nr.            . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 20.0 versija)**

1. Apstiprināt un iekļaut informācijas un komunikācijas tehnoloģiju mērķarhitektūras 20.0 versijā projekta „LVDC tīkls, drošības platforma un LVDC koplietošanas daļa” (turpmāk – projekts) aprakstu un projekta izmaksas 2 000 000,00 *euro* apmērā.
2. Centrālajai finanšu un līgumu aģentūrai uzaicināt valsts akciju sabiedrību “Latvijas Valsts radio un televīzijas centrs” (turpmāk – LVRTC) iesniegt projekta iesniegumu Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas „Izaugsme un nodarbinātība” 2.2.1.specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) ietvaros.
3. Finansēt projektu 2.2.1.1.pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem nosacījumiem.
4. Noteikt LVRTC par projekta iesniedzēju un atbildīgo par projekta īstenošanu un projekta aprakstā plānoto rezultātu (tai skaitā finanšu, rezultāta un iznākuma rādītāju) sasniegšanu.
5. Pēc projekta pabeigšanas noteikt projekta uzturēšanas izmaksas 2019.gadā ne vairāk kā 361 000 *euro* gadā, 2020. un 2021.gadā ne vairāk kā 432 000 *euro* gadā, kas iekļauj valsts kritisko sistēmu datu rezervēšanu un pārējo valsts informācijas sistēmu rezervēšanu:
   1. valsts kritisko informācijas sistēmu datu rezervēšanas uzturēšana tiek nodrošināta no valsts budžeta līdzekļiem atbilstoši šā rīkojuma 5.punktā noteiktajam, 2019.gadā -191 330 *euro*, bet 2020. un 2021. gadā 228 960 *euro* gadā, kurus sākot ar 2019.gadu piešķir papildus Satiksmes ministrijas bāzes budžetā;
   2. valsts informācijas sistēmu, kas nav noteiktas par kritisko infrastruktūru, datu rezervēšanas uzturēšana tiek nodrošināta no valsts institūcijas, kas normatīvajos aktos noteiktajā kārtībā organizē un vada šīs valsts informācijas sistēmas darbību (sistēmas pārzinis), budžeta līdzekļiem, kurus apropriācijas kārtībā saņem Satiksmes ministrija;
   3. katras konkrētās valsts informācijas sistēmas datu rezervēšanas uzturēšanas izmaksas aprēķina LVRTC vadoties no sistēmas pārziņa sniegtās informācijas un pēc saskaņošanas ar Vides aizsardzības un reģionālās attīstības ministriju iesniedz Satiksmes ministrijai. Satiksmes ministrija sadarbībā ar sistēmas pārzini sagatavo informāciju par valsts informācijas sistēmas datu rezervēšanas uzturēšanai nepieciešamajiem finanšu līdzekļiem un iesniedz Finanšu ministrijai apropriācijas pārdales veikšanai Likuma par budžetu un finanšu vadību noteiktajā kārtībā;
   4. institūcijas, kas nav valsts budžeta iestādes (pašvaldība, valsts kapitālsabiedrība) informācijas sistēmu uzturēšanu sedz no saviem līdzekļiem atbilstoši noslēgtajiem līgumiem ar LVRTC.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

D.Valdmanis 67028105

Dainis.Valdmanis@sam.gov.lv